Euroopa Liidu Teataja L 236 , 18/09/1996 Lk 0023 - 0026



Komisjoni määrus (EÜ) nr 1798/96, 17. september 1996, millega muudetakse III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1742/96, [2] eriti selle artikleid 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; ohutust ja jääke käsitlevate lahendamata küsimustega seoses on esitatud teaduslikke andmeid, mida peeti ebapiisavaks albendasooli, tiamfenikooli, oksübendasooli, flubendasooli ja asaperooni hindamise lõpetamiseks, et oleks võimalik need ained lisada nõukogu määruse (EMÜ) nr 2377/90 I lisasse; albendasooli, tiamfenikooli, oksübendasooli, flubendasooli ja asaperooni osas on nüüd esitatud lisateavet; teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada ka eespool nimetatud ainete osas; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. september 1996 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 226, 7.9.1996, lk 5. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA Määruse (EMÜ) nr 2377/90 III lisa muudetakse järgmiselt. 1. Antibakteriaalsed ained 1.2. Antibiootikumid 1.2.3. Tiamfenikool ja seonduvad ühendid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.2.3.1Tiamfenikool | Tiamfenikool | Veised, kodulinnud | 40 μg/kg | Lihaskude, maks, neer, rasvkude | Ajutised jääkide piirnormid kaotavad kehtivuse 1. jaanuaril 1998" | 2. Antiparasiitikumid 2.1. Endoparasiitide vastased ained 2.1.1. Bensimidasoolid ja pro-bensimidasoolid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 2.1.1.4Albendasool | Albendasooli ja metaboliitide summa, mõõdetuna 2-amino-bensimidasoolsulfoonina | Veised, lambad | 100 μg/kg | Lihas- ja rasvkude, piim | Ajutised jääkide piirnormid kaotavad kehtivuse 1. jaanuaril 1998 | 500 μg/kg | Neer | 1000 μg/kg | Maks | 2.1.1.7Flubendasool | Flubendasool | Kodu- ja jahilinnud | 500 μg/kg | Maks | Ajutised jääkide piirnormid kaotavad kehtivuse 1. jaanuaril 1998 | 200 μg/kg | Lihaskude | 400 μg/kg | Munad | Sead | 10 μg/kg | Lihaskude, maks, neer, rasvkude | 2.1.18Oksübendasool | Oksübendasool | Veised, lambad, sead, hobuslased | 100 μg/kg | Lihaskude, maks, neer, rasvkude | Ajutised jääkide piirnormid kaotavad kehtivuse 1. jaanuaril 1998 | Veised, lambad | 50 μg/kg | Piim" | 3. Närvisüsteemi toimivad ained 3.1. Kesknärvisüsteemi toimivad ained 3.1.1. Butürofenoonirea rahustid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 3.1.1.1Asaperoon | Asaperool | Kõik toiduloomade liigid | 100 μg/kg | Neer | Ajutised jääkide piirnormid kaotavad kehtivuse 1. jaanuaril 1998 | 50 μg/kg | Maks, lihas- ja rasvkude" | --------------------------------------------------